CELEX: 62012CN0608
Language: sk
Date: 2012-12-27 00:00:00
Title: Vec C-608/12 P: Odvolanie podané 27. decembra 2012 : Greinwald GmbH proti rozsudku Všeobecného súdu (siedma komora) z  10. októbra 2012 vo veci T-333/11, Nicolas Wessang/Úrad pre harmonizáciu vnútorného trhu (ochranné známky a vzory)

2.3.2013   
            
            
               SK
            
            
               Úradný vestník Európskej únie
            
            
               C 63/12
            
         Odvolanie podané 27. decembra 2012: Greinwald GmbH proti rozsudku Všeobecného súdu (siedma komora) z 10. októbra 2012 vo veci T-333/11, Nicolas Wessang/Úrad pre harmonizáciu vnútorného trhu (ochranné známky a vzory)
   (Vec C-608/12 P)
   2013/C 63/20
   Jazyk konania: nemčina
   
      Účastníci konania
   
   
      Odvolateľka: Greinwald GmbH (v zastúpení: C. Onken, Rechtsanwältin)
   
      Ďalší účastníci konania: Úrad pre harmonizáciu vnútorného trhu (ochranné známky a vzory), Nicolas Wessang
   
      Návrhy odvolateľky
   
   Odvolateľka navrhuje, aby Súdny dvor
   
               I.
            
            
               zrušil rozsudok Všeobecného súdu z 10. októbra 2012 vo veci T-333/11 v rozsahu, v akom sa v ňom vyhovelo žalobe;
            
         
               II.
            
            
               zmenil rozsudok Všeobecného súdu z 10. októbra 2012 vo veci T-333/11 v tom zmysle, že žaloba sa zamieta v plnom rozsahu;
            
         
               III.
            
            
               zaviazal žalobcu na náhradu trov konania.
            
         
      Odvolacie dôvody a hlavné tvrdenia
   
   Napadnutý rozsudok porušuje podľa odvolateľky právnu myšlienku článku 7 ods. 1 písm. b) a c) nariadenia o ochrannej známke Spoločenstva (1) tým, že vychádza zo zvýšenia pravdepodobnosti zámeny na základe pojmovej zhody slov „foods“ a „snacks“. Na základe článku 7 ods. 1 písm. b) a c) nariadenia o ochrannej známke Spoločenstva nemajú byť z ochrany známok vylúčené označenia, ktoré majú rozlišovaciu spôsobilosť a ktoré majú popisný charakter. Zhoda v častiach označenia, ktoré nemajú rozlišovaciu spôsobilosť alebo popisný charakter nemôže teda odôvodňovať alebo zvyšovať pravdepodobnosti zámeny.
   Z toho vyplýva, že podmienkou pravdepodobnosti zámeny je možné negatívne ovplyvnenie funkcie označenia pôvodu ochrannej známky. Funkciu označenia pôvodu však plnia len označenia a ich časti, ktoré majú rozlišovaciu spôsobilosť. Keď časť označenia nemá funkciu označenia pôvodu, potom podľa odvolateľky táto funkcia nemôže byť ani porušená použitím podobnej časti označenia v neskoršej ochrannej známke.
   Zásada, že časti ochrannej známky, ktoré nemajú rozlišovaciu spôsobilosť, nemôžu zakladať pravdepodobnosť zámeny, je nakoniec vyjadrená aj v judikatúre Všeobecného súdu, podľa ktorej verejnosť popisnú časť komplexnej ochrannej známky vo všeobecnosti nepovažuje za rozlišovací alebo dominantný prvok celkového dojmu kombinovanej ochrannej známky.
   
      (1)  Ú. v. EÚ L 78, 2009, s. 1.